CELEX: 62015CN0287
Language: et
Date: 2015-06-12 00:00:00
Title: Kohtuasi C-287/15: Eelotsusetaotlus, mille on esitanud Consiglio di Stato (Itaalia) 12. juunil 2015 – Società LIS Srl, Società Cerutti Lorenzo Srl versus Abbanoa SpA

14.9.2015   
            
            
               ET
            
            
               Euroopa Liidu Teataja
            
            
               C 302/15
            
         Eelotsusetaotlus, mille on esitanud Consiglio di Stato (Itaalia) 12. juunil 2015 – Società LIS Srl, Società Cerutti Lorenzo Srl versus Abbanoa SpA
   (Kohtuasi C-287/15)
   (2015/C 302/20)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato.
   
      Põhikohtuasja pooled
   
   
      Apellandid: Società LIS Srl, Società Cerutti Lorenzo Srl.
   
      Vastustaja: Abbanoa SpA.
   
      Eelotsuse küsimused
   
   
            
               1.
            
            
               Kas 31. märtsi 2004. aasta direktiivi 2004/18/EÜ (1) artikli 45 lõike 2 punktidega a ja b on kooskõlas, kui seda, et võlgnik on kõigest esitanud pädevale kohtule ennetava kompromissimenetluse algatamise avalduse, loetakse olukorraks, kus „on algatatud menetlus”?
            
         
            
               2.
            
            
               Kas eelviidatud õigusnormidega on kooskõlas, kui võlgniku omaksvõttu, et ta on maksejõuetu ja soovib esitada avalduse ennetava „blankokompromissi” algatamiseks (mille omadusi on eespool täpsemalt kirjeldatud), loetakse hankemenetlusest kõrvaldamise põhjuseks, tõlgendades eelviidatud ühenduse õigusnormis (direktiivi artiklis 45) ja eelviidatud liikmesriigi õigusnormis (seadusandliku dekreedi nr 163-2006 artiklis 38) kasutatud väljendit „on algatatud menetlus” laialt?
            
         
            
               3.
            
            
               Kas selline õigusnorm nagu seadusandliku dekreedi nr 163 juba analüüsitud artikli 53 lõige 3, mis lubab ettevõtjal osaleda koos „nimetatud” projekteerijaga, kes ei või liikmesriigi kohtupraktika kohaselt teiste üksuste võimalustele tugineda, kuna ta ei ole pakkuja, on 31. märtsi 2004. aasta direktiivi 2004/18/EÜ artikliga 48 kooskõlas?
            
         
      (1)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132).